Ջորջ Գոմորի

Ջորջ Գոմորի (, ), հունգարացի բանաստեղծ, գրող, ակադեմիկ։ 1956 թվականի հունգարական հեղափոխությունից հետո, որում առանցքային դեր է ունեցել, փախչելով Բուդապեշտից, հաստատվել է Անգլիայում։ Նրա հունգարերեն գրված բանաստեղծությունները թարգմանվել են անգլերեն, լեհերեն։ Թղթակցում է բրիտանական The Guardian թերթին և և Times Literary Supplement ամսագրին։

Կենսագրություն 
Ջորջ Գոմորին ծնվել է Բուդապեշտում 1934 թվականին։ 1953-1956 թվականներին սովորել է Լորանդ Էտվյոշի անվան համալսարանի հունգարերեն և լեհերեն բաժիններում։ 1956 թվականի հեղափոխությանը մասնակցել է որպես ուսանող և որպես «Egyetemi ifjúság» («Համալսարանական երիտասարդություն») թերթի խմբագիր։ Հեղափոխության ճնշումից հետո փախել է Անգլիա, ուսումը շարունակել Օքսֆորդի համալսարանում՝ 1962 թվականին ստանալով բակալավրի աստիճան. ատենախոսության թեման եղել է «Լեհերն և հունգարերեն գրականություն», որը հետագայում տպագրվել է նրա անգլերեն առաջին գրքում  (Polish and Hungarian Poetry 1945 to 1956; Oxford,1966): 1958-1961 թվականներին եղել է Հունգարիայի գրողների միության արտասահմանյան անդամ։

Դասավանդել է Կալիֆոռնիայի համալսարանում, 1964-1965 թվականներին հետազոտական աշխատանքներ է կատարել Հարվարդի համալսարանում, 1965-1969 թվականներին Բիրմինգհեմի համալսարանում եղել է հետազոտող և գրադարանավար, 1969-2001 թվականներին լեհերեն և հունգարերեն գրականություն  է դասավանդել Քեմբրիջի համալսարանում։

Գրական հրապարակումներ 
Ջորջ Գոմորին բանաստեղծությունների 12 գիրք է տպագրել հունգարերեն, չորս գիրք անգլերեն և մեկ գիրք լեհերեն, ինչպես նաև հեղինակ է հունգարական և լեհական գրականության բազմաթիվ քննադատական աշխատանքների՝ «Մագնիսական բևեռներ» (Լոնդոն, 2000 թ.) և Erdélyi Merítések ("Transylvanian Catches", Cluj-Kolozsvár, 2004 թ.): Քլիվ Վիլմերի հետ թարգմանել է Միկլոշ Ռադնոտիի բանաստեղծությունների երկու գիրք (1979 թ., 2003 թ.), երկու ժողովածու Գիորգի Պետրիից (1991 թ., 1999 թ., երկրորդ հավաքածուն ընդգրկվել է  Weidenfeld թարգմանչական մրցանակի ցանկում), Ջորջ Սիրտեշի հետ խմբագրել է The Colonnade of Teeth: 1992-2006 թվականներին եղել է Բուդապեշտի հունգարերեն լեզվի և մշակույթի գործադիր ասոցիացիայի անդամ, 2001-2004 թվականներին եղել է Հունգարիայի գրողների միության խորհրդի կազմում։

Մրցանակներ, մեդալներ 
 Հունգարիայի Հանրապետության սպայի խաչ, 1995 թ.
 Հունգարիայի Հանրապետության մարտական խաչ, 2007 թ.
 Jurzykowski մրցանակ, 1972 թ.
 Լեհաստանի ազգային կրթության կոմիտեի մեդալ, 1992 թ.
 Սալվատորե Քվազիմոդոյի անվան մրցանակ, 1993 թ.
 Ադա Նեգրիի անվան հիշատակի մրցանակ, 1995 թ.
 Pro Cultura Hungarica մրցանակ, 1999 թ.
 he Lotz հիշատակի մեդալ, 2006 թ.
 Ալֆյոլդի մրցանակ, 2009 թ.
 Հունգարիայի ՊԵՆ ակումբի և Հունգարական ուսումնասիրությունների միության (Լոնդոն) անդամ
 Լեհաստանի արվեստի և գիտության ակադեմիայի անդամ 
  Յանուս Պանոնիուսի անվան մրցանակ, 2014 թ.

Անձնական կյանք 
Առաջին ամուսնությունից ունի երկու դուստր, երկրորդ ամուսնությունից՝ երկու որդի և մեկ խորթ որդի՝ Դանիելը։

Ծանոթագրություններ

Արտաքին հղումներ 
 Excerpt from Literature and Revolution in Hungary, Journal article by George Gömöri; World Literature Today, Vol. 65, 1991 
 Tongue tied: an article by George Gomori on the demise of Eastern European and Slavonic languages at Cambridge University, in The Guardian
 Review of George Gomori & Wilmer's collection of translations of Miklós Radnóti poems, 'Forced March', on Popmatters.com

Հունգարացի գրողներ
Գրողներ այբբենական կարգով
Հունգարացի թարգմանիչներ
20-րդ դարի հունգարացի բանաստեղծներ
Օքսֆորդի համալսարանի շրջանավարտներ